Камено (община)
Община Камено се намира в Югоизточна България и е една от съставните общини на област Бургас.

География

Географско положение, граници, големина 
Общината се намира в централната част на област Бургас и има форма на буква „С“. С площта си от 354,946 km2 заема 12-о, предпоследно място сред 13-те общини на областта, което съставлява 4,58% от територията на областта. Границите ѝ са следните:
 на север – община Айтос;
 на изток – община Бургас;
 на запад – община Карнобат;
 на юг – община Средец;
 на югоизток – община Созопол.

Релеф, води, климат, почви, минерални ресурси 
Релефът на общината е предимно равнинен и слабо хълмист, като заема централните части на Бургаската низина. Надморската височина варира от 4,5 m на брега на язовир Мандра на югоизток до 229,5 m северозападно от село Винарско, където са крайните югоизточни разклонения на възвишението Хисар. В най-югоизточната част на общината, източно от село Черни връх попадат част от западните склонове на уединеното възвишение Върли бряг.

Цялата община попада във водосборния басейн на Черно море. В най-югоизточните ѝ предели попада западната част на големия язовир Мандра. През общината преминават част от средните течения на реките Айтоска, Чукарска (Чакърлийска) и Русокастренска, като първите два се вливат в Бургаското езеро, а последната, в северозападната част на язовир Мандра. Общата им дължина е около 45 km. Микроязовирите и водоемите са 27 броя. Площта на реките е 420 дка, на язовирите, водоемите и каналите – 5123 дка, на езерата (язовир Мандра) – 2715 дка, на блатата и мочурищата – 679 дка, на рибарниците – 340 дка.

Бургаската низина, в която се намира общината, се характеризира като отделен климатичен район в черноморската климатична подобласт в системата на континентално-средиземноморската климатична област. Типични за района са продължителното и меко лято и малкото количество на летните валежи.

Почвите са предимно излужени черноземни смолници и в по-малка степен – алувиално-ливадни и песъкливо-глинести.

На територията на общината се намират само инертни материали. До село Константиново съществуват три кариери за пясък, а до село Черни връх – кариера за чакъл и фракции.

Население

Населени места 
Общината има 13 населени места с общо население 9545 жители към 7 септември 2021 г.

Население 2010 – 2021 г. 
Население на община Камено през годините, според данни на НСИ:

Численост и движение 
Раждаемост, смъртност и естествен прираст през годините, според данни на НСИ:

Коефициент на раждаемост, смъртност и естествен прираст през годините, според данни на НСИ (средно на 1000 души, в ‰):

Етнически състав 
Численост и дял на етническите групи според преброяването на населението през 2011 г.:

Административно-териториални промени 
 Указ № 110/обн. 10.03.1892 г. – преименува с. Колеш кьой на с. Трояново;
 Указ № 34/обн. 02.03.1922 г. – признава и преименува н.м. Мандрата за с. Константиново;
 МЗ № 2820/обн. 14.08.1934 г. – преименува с. Капуджи кьой на с. Вратица;
 – преименува с. Демирдеш на с. Желязово;
 – преименува с. Каялии на с. Камено;
 – преименува с. Кър чешме на с. Полски извор;
 – преименува с. Сазлъ кьой на с. Тръстиково;
 – преименува с. Кара тепе на с. Черни връх;
 МЗ № 3775/обн. 07.12.1934 г. – преименува с. Буюклии на с. Винарско;
 Указ № 334/13.07.1951 г. – преименува с. Константиново на с. Новоселци;
 – преименува с. Суватите на с. Ливада;
 Указ № 546/обн. 15.09.1964 г. – признава с. Камено за с.гр.т. Камено;
 Указ № 1942/обн. 17.09.1964 г. – признава с.гр.т. Камено за гр. Камено;
 Указ № 688/обн. 20.09.1966 г. – признава н.м. (край захарния завод „Свобода“) за с. Свобода;
 Указ № 1647/обн. ДВ бр.64/1981 г. – отделя с. Дебелт и землището му от община Камено и го присъединява към община Средец;
 указ № 359/обн. 22.10.1996 г. – възстановява старото име на с. Новоселци – с. Константиново.

Транспорт 
През североизточната част на общината, от северозапад на югоизток преминава участък от 7 km от трасето жп линия София – Карлово – Бургас.

През общината преминават частично или изцяло 9 пътя от Републиканската пътна мрежа на България с обща дължина 95,8 km:
 участък от 12 km от автомагистрала „Тракия“ (от km 334 до km 346);
 участък от 7,4 km от Републикански път II-79 (от km 76,3 до km 83,7);
 участък от 25,8 km от Републикански път III-539 (от km 9,2 до km 35,0);
 началният участък от 3,2 km от Републикански път III-5391 (от km 0 до km 3,2);
 началният участък от 16,5 km от Републикански път III-5392 (от km 0 до km 16,5);
 целият участък от 1,5 km от Републикански път III-5393;
 участък от 10,1 km от Републикански път III-6008 (от km 6 до km 16,1);
 участък от 12 km от Републикански път III-7907 (от km 3,2 до km 15,2);
 последният участък от 7,3 km от Републикански път III-7909 (от km 18,9 до km 26,2).

Топографска карта

Източници

Външни препратки 

 Сайт на община Камено
 Община Камено на сайта на областната администрация на Бургас 
 План за развитие на община Камено , посетен на 24 февруари 2012